Diari Oficial de la Generalitat Valenciana


Sumari del DOGV 3054, del 11-08-1997 (1997/8245)

RESOLUCIÓ de 4 de juny de 1997, del conseller de Cultura, Educació i Ciència, per la qual es delega en els responsables dels centres, departaments, àrees, organismes i institucions dependents de la Conselleria, la firma dels documents necessaris per a l'execució del conveni subscrit amb la Universitat de València (Estudi General), i la Fundació Universitat-Empresa de València, per a la realització de pràctiques formatives pels estudiants universitaris.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3054

Data del DOGV
:   11-08-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/8245


Data del document
:   04-06-1997

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 4 de juny de 1997, del conseller de Cultura, Educació i Ciència, per la qual es delega en els responsables dels centres, departaments, àrees, organismes i institucions dependents de la Conselleria, la firma dels documents necessaris per a l'execució del conveni subscrit amb la Universitat de València (Estudi General), i la Fundació Universitat-Empresa de València, per a la realització de pràctiques formatives pels estudiants universitaris.  
El Reial Decret 1.497/1987, de 27 de novembre, estableix les directius generals comunes dels plans d'estudi dels títols universitaris de caràcter oficial i validesa en tot el territori nacional, i estableix la possibilitat de valorar com a crèdits en el currículum universitari de l'estudiant la realització de pràctiques en empreses i entitats.  
El Reial Decret 1.845/1994, pel qual es modifica el Reial Decret 1.497/1981 sobre programes de cooperació educativa, regula les pràctiques formatives dels estudiants universitaris.  
La Fundació Universitat-Empresa de València té encomanada la gestió del Programa de les Pràctiques Externes dels Estudiants de la Universitat de València (Estudi General) i correspon al vicerector d'Estudis la direcció i la coordinació del mencionat programa en virtut del que estableix el conveni de 27 de juliol de 1995, subscrit entre les dos entitats.  
La Junta de Govern de la Universitat de València (Estudi General) va aprovar el 24 de setembre de 1996 la normativa que regula la realització de pràctiques formatives externes pels seus estudiants en empreses, institucions o entitats.  
La Conselleria de Cultura, Educació i Ciència reconeix la importància i la necessitat de realitzar pràctiques formatives com a part integrant de la formació dels estudiants universitaris.  
El dia 12 de desembre de 1996 es subscriu un Conveni de Cooperació Educativa entre la Conselleria de Cultura, Educació i Ciència de la Generalitat Valenciana, la Universitat de València (Estudi General) i la Fundació Universitat-Empresa de València, per a la realització de pràctiques formatives sense relació laboral en dependències de la pròpia Conselleria o en institucions, organismes i centres dependents d'aquesta, per estudiants de la Universitat de València (Estudi General) conduents a completar els seus estudis acadèmics.  
La clàusula onzena del mencionat conveni faculta al conseller de Cultura, Educació i Ciència a delegar en els responsables dels centres, departaments, àrees, organismes o institucions dependents de la Conselleria, la firma dels documents necessaris per a la seua execució.  
És per això, i d'acord amb allò que disposa l'article 16 de la Llei de Règim Jurídic de les Administracions Públiques i del Procediment Administratiu Comú,  
ORDENE  
Primer  
1. Es delega en els responsables dels centres, departaments, àrees, organismes o institucions dependents de la Conselleria de Cultura, Educació i Ciència, que reben els estudiants proposats per la Universitat de València (Estudi General), la firma de l'annex que acompanye al corresponent protocol addicional.  
2. Els annexos firmats per delegació indicaran expressament aquesta circumstància, i citaran aquesta resolució.  
Segon  
El responsable del centre, departament, àrea, organisme o institució que firme l'annex al qual fa referència l'apartat anterior, assignarà un professional que actuarà com a tutor de les pràctiques, en els termes fixats en el programa corresponent.  
Tercer  
El representant de la Conselleria de Cultura, Educació i Ciència en la Comissió de Seguiment constituïda per centre universitari, establida en la clàusula tercera de l'esmentat Conveni de Cooperació, serà designat pel director general d'Ordenació i Innovació Educativa i Política Lingüística.  
València, 4 de juny de 1997.- El conseller de Cultura, Educació i Ciència: Francisco E. Camps Ortiz.